ประเมินผลกระทบการระบาดระลอก 3 ต่อ EPS ตลาดหุ้นไทย / ดอลลาร์เริ่มอ่อนค่าต่ำสุดในรอบ 7สัปดาห์ ในขณะที่ Bond yield ปรับฐาน ในระยะสั้น
20 เมษายน 2564

ประเมินผลกระทบการระบาดระลอก 3 ต่อ EPS ตลาดหุ้นไทย / ดอลลาร์เริ่มอ่อนค่าต่ำสุดในรอบ 7สัปดาห์ ในขณะที่ Bond yield ปรับฐาน ในระยะสั้น
ภายหลัง SET ปรับตัวลงประมาณ 4% ลงมาแตะระดับ 1,535จุด ซึ่งเป็นแนวรับสำคัญที่เราประเมินก่อนหน้า เรามองว่าณ.ระดับดังกล่าวได้สะท้อนความกังวลของยอดผู้ติดเชื้อระลอกสามไปพอสมควร โดยเราประเมินผลกระทบจาก EPS ต่ำกว่า 4% (Global play ซึ่งมีสัดส่วนสูงกว่า 30% ได้รับผลกระทบจำกัด) ในขณะที่กลุ่ม domestic play ส่วนใหญ่อย่าง ธนาคาร,ค้าปลีก, อสังหา และ ICT ประเมิน downside ต่อประมาณการไม่ถึง 5% ล่าสุดเมื่อวานที่ผ่านมา SET Index ปรับตัวขึ้นเด่นกว่า 25จุด (+1.6%) สูงกว่าค่าเฉลี่ยภูมิภาค โดยมีแรงซื้อเด่นเข้ามาในกลุ่มที่คาดได้รับผลกระทบจำกัดจากการระบาดระลอกสาม COVID-19 อย่างอิเล็กทรอนิกส์, โรงไฟฟ้า, Gadget และวัสดุก่อสร้าง เป็นผลจากการผ่อนคลายความกังวลจากการที่นายกรัฐมนตรีไม่เลือกที่จะใช้มาตรการ Full lockdown และควบคุมเป็นพื้นที่สีแดง 18จังหวัด ด้วยเวลาเพียง 2 สัปดาห์ ซึ่งน้อยกว่าการระบาดระลอกสองที่ 4สัปดาห์ เบื้องต้นเรามีมุมมองเป็นกลางต่อภาพดังกล่าว กล่าวคือระยะสั้นจะเป็นบวกอ่อนๆต่อตลาดหุ้น แต่ในขณะเดียวกันแนะนักลงทุนติดตามยอดผู้ติดเชื้อรายวันเพื่อประเมินต่อกรอบแนวทางของศบค.และรัฐบาลครั้งถัดไป โดยแนะให้ดูยอด 5จังหวัดที่มียอดผู้ติดเชื้อสูงสุด ซึ่งล้วนเป็นจังหวัดที่ส่งผลต่อเศรษฐกิจนำโดย กทม เชียงใหม่ ชลบุรี ประจวบคีรีขันธ์ นนทบุรี  
จากนี้เราคาดว่า SET จะกลับมาแกว่งในกรอบ 1,535-80จุด เพื่อรอดูว่า 1) สถานการณ์ยอดผู้ติดเชื้อใน 2 สัปดาห์ข้างหน้ามีทิศทางอย่างไร ? เบื้องต้นเราคาดว่ายอดผู้ติดเชื้อจะเริ่มเร่งตัวขึ้นในอัตราที่ลดลง เมื่อเทียบกับค่าเฉลี่ย CAGR นับตั้งแต่ช่วงต้นเดือนที่ผ่านมาที่ 30% และหากอิงจากการแถลงของอธิบดีกรมควบคุมโรค นายแพทย์โอภาส การย์กวินพงศ์ พบว่าค่า R0 หรือ ค่าผู้ที่ติดเชื้อ 1 คนแพร่กระจายไปสู่ผู้อื่นเริ่มลดลงจากช่วงต้นเดือนที่ 2กว่าๆ เหลือประมาณ 1.6 ทำให้เราคาดว่ายอดผู้ติดเชื้อจะเริ่มทยอยลดลงในเดือนพ.ค. 2) การทยอย preview และรายงานผลประกอบการ 1Q21 ของบริษัทจดทะเบียน เบื้องต้นเราคาดกำไรกลุ่มธนาคารที่ 2.6หมื่นล้านบาท (-42%QoQ, +30%YoY) ล่าสุด TISCO, KKP, KTC รายงานกำไรออกมาดีกว่าคาด 5-10% โดยนอกเหนือจากตัวเลขกำไรแล้ว เราแนะให้นักลงทุนติดตามการประชุมนักวิเคราะห์เพื่อรับฟังมุมมองในช่วง 2Q21 จากผู้บริหาร ใน 1-2สัปดาห์นี้ โดยเฉพาะประเด็นเรื่องประมาณการการเติบโตสินเชื่อ และการตั้งสำรอง เนื่องจากประมาณการเดิมของผู้บริหารและตลาดรวมถึง KS Research ยังไมได้รวมผลกระทบจาก 3rd wave ซึ่งหากทิศทางออกมาสูงกว่า 5% ที่เรากล่าวข้างต้น อาจเป็น downside ต่อกลุ่มธนาคารและเป็นการจำกัด upside ของ SET Index ไม่ให้ทะลุ 1,600จุดได้
และสำหรับปัจจัยต่างประเทศ ดอลลาร์เริ่มอ่อนค่าต่ำสุดในรอบ 7สัปดาห์ ในขณะที่ Bond yield ปรับฐาน ในระยะสั้นเราคาดว่าในเชิงการประเมินมูลค่าผ่านส่วนต่างผลตอบแทนตลาดหุ้นและพันธบัตร (EYG%) เป็นบวกแบบอ่อนๆ ต่อการลงทุนในฝั่งเอเชีย โดยเราประเมินกรอบการแกว่งตัวในช่วงที่เหลือของเดือนเมษายนที่ 1,535-1580จุด หรือคิดเป็นกรอบ -1.25 ถึง -1.5 SD โดยเรามีมุมมองเชิงบวกต่อกลุ่มสินค้าโภคภัณฑ์อย่าง ทองคำ, ยาง และเหล็ก
มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET แกว่งในกรอบ 1565-80 แนะ CPN ADVANC
หุ้นแนะนำ CPN (พื้นฐาน 60.00 บาท) ผลตอบแทนของการลงทุนในโครงการใหม่บ่งชี้ถึงแนวโน้มการดำเนินงานที่เป็นบวกในอนาคต อาทิห้างใหม่ในศรีราชาอยุธยาและจันทบุรีจะเปิดให้บริการในเดือน ก.ย. - ต.ค. 2564, 2Q22 CPN เห็นรายได้ปี 2564 ฟื้นตัวสู่ระดับ 2019 และ กำไรพิเศษจากการขายสินทรัพย์ในไตรมาส 1/2563 จะเป็นปัจจัยกระตุ้นเชิงบวกในระยะสั้น ADVANC (พื้นฐาน 189.00 บาท) ปัจจัยสนับสนุนคือ 1) องค์ประกอบของผู้ถือหุ้นที่แข็งแกร่งขึ้น โดย เรากำหนดอัตราความสำเร็จ 80% ในการประมูลของ GULF สำหรับหุ้นไม่น้อยกว่า 15% ของ INTUCH 2) โอกาสทางธุรกิจ B2B และ B2G 3) เงินปันผลและส่วนต่างการประเมินมูลค่ารายงานตัวเลขเศรษฐกิจ วันอังคาร ติดตาม การกำหนดอัตราดอกเบี้ยนโยบายของจีนคาดคงดอกเบี้ย Loan Prime Rate ที่ 3.85% และตัวเลข Producer Price Index ของเยอรมันคาด +0.5% MoM  วันพุธ ติดตาม ตัวเลข CPI ของอังกฤษเดือน มี.ค. คาด +0.3% MoM และ 0.7% YoY ตามลำดับ และตัวเลขปริมาณน้ำมันสำรองของสหรัฐฯรายสัปดาห์วันพฤหัสฯ ติดตาม ตัวเลขส่งออกและนำเข้าของไทยเดือน มี.ค. คาด -1% YoY และ +4% YoY ตามลำดับ ตัวเลขดุลการค้าของไทยเดือน มี.ค. คาดเกินดุล 1,540 ล้านเหรียญสหรัฐฯ การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลขการขอสวัสดิการว่างงานรายสัปดาห์คาด +6.25 แสนตำแหน่ง ตัวเลขยอดขายบ้านมือสองเดือน มี.ค. คาด -0.8% MoM เป็น 6.17 ล้านยูนิต  วันศุกร์ ติดตาม ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน -1% MoM เป็น 65.9 จุด ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน +2.3% MoM เป็น 60.5 จุด และตัวเลขยอดขายบ้านใหม่ในสหรัฐฯ เดือน มี.ค. คาด +12% MoM เป็น 8.68 แสนยูนิต